CELEX: 62008TN0062
Language: da
Date: 2008-02-06 00:00:00
Title: Sag T-62/08: Sag anlagt den 6. februar 2008 — ThyssenKrupp Acciai Speciali Terni mod Kommissionen

12.4.2008   
            
            
               DA
            
            
               Den Europæiske Unions Tidende
            
            
               C 92/40
            
         Sag anlagt den 6. februar 2008 — ThyssenKrupp Acciai Speciali Terni mod Kommissionen
   (Sag T-62/08)
   (2008/C 92/79)
   Processprog: italiensk
   Parter
   
      Sagsøger: ThyssenKrupp Acciai Speciali Terni SpA (Terni, Italien) (ved avvocati T. Salonico, G. Pellegrino, G. Pellegrino, G. Barone)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Den anfægtede beslutning kendes ulovlig og annulleres i sin helhed, idet den omstridte foranstaltning i beslutningen antages at være statsstøtte, selv om den udgør en lovlig fortsættelse af den erstatning, som den italienske stat har ydet Terni (og dens successorer), og som er en kompensation for den ekspropriation af elektricitetsværker, der foretoges i 1962-1963.
            
         
               —
            
            
               Sagsøgte tilpligtes at betale sagens omkostninger.
            
         
               —
            
            
               Subsidiært annulleres beslutningen, for så vidt som den
               
                           a)
                        
                        
                           fastslår, at Italien ulovligt har udbetalt statsstøtte til ThyssenKrupp, Cementir og Nuova Terni Industrie Chimiche som følge af en overtrædelse af EF-traktatens artikel 88, stk. 3,
                        
                     
                           b)
                        
                        
                           fastslår, at der foreligger beløb, der skal opkræves hos ThyssenKrupp, Cementir og Nuova Terni Industrie Chimiche, og følgelig
                        
                     
                           c)
                        
                        
                           bestemmer, at Italien uden ugrundet ophold skal tilbagesøge disse beløb med tillæg af renter.
                        
                     
         
               —
            
            
               Mere subsidiært annulleres den anfægtede beslutning, for så vidt som den bestemmer, at Italien uden ugrundet ophold skal tilbagesøge støtten med tillæg af renter, idet en sådan tilbagesøgning strider mod den almindelige grundsætning om beskyttelse af den berettigede forventning.
            
         Søgsmålsgrunde og væsentligste argumenter
   Den anfægtede beslutning i denne sag er den samme som i sag T-53/08, Italien mod Kommissionen.
   Søgsmålsgrundene og de væsentligste argumenter er de samme som er gjort gældende under denne sag. Ud over, at der skal foreligge en overtrædelse af EF-traktatens artikel 87 og 88 med fejlagtig fortolkning af den kompenserende takstforlængelse til Ternis successorer, gør sagsøgeren subsidiært gældende:
   
               —
            
            
               Tilsidesættelse af EF-traktatens artikel 88, da det ikke er taget i betragtning, at den anfægtede foranstaltning endnu ikke er blevet gennemført, og at der derfor ikke er sket en tilsidesættelse af anmeldelsespligten og ikke foreligger beløb, der skal tilbagebetales.
            
         
               —
            
            
               Tilsidesættelse af artikel 14, stk. 1, i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 samt ulovligt krav i den anfægtede beslutning om tilbagebetaling, da det strider mod grundsætningen om beskyttelse af den berettigede forventning.